เปเรซไฟเขียว ราชัน เตรียมทุบสถิติโลก กระชาก อาซาร์ด พ้นรังเชลซี
สำนักข่าวต่างประเทศรายงานวันที่ 18 เม.ย. ว่า ราชันชุดขาว เรอัล มาดริด สโมสรยักษ์ใหญ่แห่งศึก ลา ลีกา สเปน เตรียมทุ่มทุนทุบสถิติโลก เพื่อคว้าตัว เอเดน อาซาร์ด ปีกทีมชาติเบลเยียม ของ สิงโตน้ำเงิน เชลซี สโมสรแกร่งแห่งศึกพรีเมียร์ลีก อังกฤษ มาร่วมทัพในช่วงซัมเมอร์นี้,สำหรับ เรอัล มาดริด ตกเป็นข่าวเกี่ยวโยงกับ อาซาร์ด มาตลอดฤดูกาล หลังจากที่ตัวนักเตะโชว์ฟอร์มได้อย่างยอดเยี่ยม ทำไปแล้ว 14 ประตู จากการลงเล่น 30 นัด ช่วยให้เชลซีนำเป็นจ่าฝูงพรีเมียร์ลีก อังกฤษ อยู่ในตอนนี้ ขณะที่ อาซาร์ด เองก็ยอมรับก่อนหน้านี้ว่ามีความทะเยอทะยานส่วนตัวที่จะย้ายไปเล่นให้ทีมอื่นๆเช่นกัน และเป็นที่เชื่อกันว่า เชลซี ต้องการค่าตัวจองอาซาร์ดไม่ต่ำกว่า 84 ล้านปอนด์ (ประมาณ 3,639 ล้านบาท),ซึ่งรายงานข่าวล่าสุดจาก เดียริโอ โกล สื่อลูกหนังของสเปน ระบุว่า ฟลอเรนติโน เปเรซ ประธานสโมสรเรอัล มาดริด ไฟเขียวเต็มที่ สำหรับการที่สโมสรจะทุ่มเงินเป็นสถิติโลก 100 ล้านปอนด์ (ประมาณ 4,332 ล้านบาท) เพื่อคว้า อาซาร์ด มาสู่ถิ่นซานติอาโก เบร์นาเบว ในช่วงซัมเมอร์นี้
ราชันชุดขาว เรอัล มาดริด  ตกเป็นข่าวเตรียมทุ่มทุนทุบสถิติโลก เพื่อคว้าตัว เอเดน อาซาร์ด ปีกของเชลซี มาร่วมทัพในช่วงซัมเมอร์นี้
เรอัล มาดริด,เอเดน อาซาร์ด,เชลซี,พรีเมียร์ลีก,ฟลอเรนติโน เปเรซ